RESOLUCIÓN POLA QUE SE MODIFICAN ÁREAS DE GOBERNO
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 27/08/2020)

Texto do Decreto da Alcaldía de data 19.08.2020: “Ditado decreto de delegacións do alcalde con data 15 de xuño de 2019 onde se establecen as áreas de goberno, concelleiros responsables e delegacións especiais, por mor de facilitar a actividade administrativa, con motivo da renuncia ao cargo de concelleira de Ralf Peter Marrube Cimentada por acordo do Pleno deste Concello de 18.08.2020, faise necesario facer os seguintes cambios: - Na Área de Educación, Deportes, Actividades Física e Saúde engádense as competencias sobre Servizos Sociais, Servizo de drogodependencias, Unidade de Día, prevención e inserción e Sanidade animal, Canceira e animais abandonados. - No Servizo de Promoción Económica, Turismo e Universidade baixo a coordinación da concellaría responsable da Área de Educación, Deportes, Actividade Física e Saúde, engádese a Promoción da Igualdade. Vistos os artigos 124 da Lei 7/1985, reguladora de bases de réxime local, artigo 613 da Lei 5/1997, de administración local de Galicia, artigos 43 a 45 e 114 a 118 do Regulamento de organización, funcionamento e réxime xurídico de Entidades Locais, así como os artigos 8 e ss e 26 e ss do Regulamento orgánico do goberno e da administración do Concello de Pontevedra relativos ó réxime xurídico das delegacións, fixación das áreas de goberno, concelleiros de goberno e delegados, esta Alcaldía, en exercicio das atribucións que lle confiren os citados artigos, Primeiro.- Modificar as competencias delegadas na Área de Educación, Deportes, Actividades Física e Saúde e no Servizo de Promoción Económica, Turismo e Universidade, sendo o/a seu/súa concelleiro/a de goberno responsable da área ou servizo e o ámbito funcional o seguinte: a) Xestión das competencias municipais en educación en todos os niveis obrigatorios e post-obrigatorios b) Xestión de programas e actividades nos centros educativos c) Fomento, promoción, xestión e desenvolvemento da actividade física, práctica deportiva e instalacións deportivas e novas instalacións d) Eventos deportivos ata o ámbito galego e) Servizos Sociais f) Servizo de drogodependencias, Unidade de Día, prevención e inserción g) Sanidade animal h) Canceira e animais abandonados a) Fomento da actividade económica b) Comercio e incentivamento das actividades empresariais c) Políticas de emprego d) Actividades de promoción económica de todos os sectores produtivos e) Promoción e fomento do turismo f) Fomento e xestión de actividades feirais e congresuais g) Mellora, mantemento e conservación dos mercados municipais e funcionamento dos mercadillos de venda ambulante h) Xestión do matadoiro municipal i) Relacións coa Universidade j) Promoción da igualdade Segundo.- As delegacións sinaladas no apartado anterior rexerase polas condicións establecidas no decreto do alcalde de 15/06/2019 fixando as áreas de goberno, concelleiros responsables das distintas áreas e delegacións especiais. Terceiro.- Notifíquese a presente resolución, persoalmente, aos señores concelleiros e directores xerais interesados, déase conta da mesma ó Pleno da Corporación na primeira sesión que celebre, e publíquese no Boletín Oficial da Provincia, todo elo sen prexuízo da súa efectividade dende a súa aceptación. Así o decreta e ordena o Alcalde, na data que consta na sinatura electrónica dando fe do acto o Secretario da Administración Municipal.“ Pontevedra, á data da sinatura O Secretario